Жената – една стихия носеща белезите на живота, като благословия
Жената, майката, силата, двигателя и създателя. Онази крехка половина от човечеството, която може само с един жест да предизвика война и с една усмивка да я прекрати. Онази жена, която понася и пренебрежението, и болката, и неразбирането, и укорите. Тази същата, която с гордост носи белезите си от живота, като благословия. Не можеш да пречупиш тази жена, нейната сила надвишава многократно хиляди армии и хиляди модерни оръдия. Падайки, тя става и продължава. Изтъркулва се невидимо една тежка сълза, една невидима въздишка и тя вече ви е простила. Залепила е с цялата си обич всички малки счупени парченца на сърцето си и ви го е предложила отново на сребърен поднос. Как да не се преклониш пред такова създание и как да не го обикнеш истински? Колкото по-наранена е една жена, толкова по-съвършена е тя. Парадокс – болката сякаш оставя малки белези по лицето й и тя става някак си по-красива. Онази жена чакаща с часове, дни и години любимия да се върне. Онази жена, чийто деца са оставили дълбоко кътани белези в сърцето и тялото и. Онази майка, която всяка секунда трепти за рожбата си и гради бъдещето и. Съпругата, която уморена се връща от работа, но лицето и се озарява от уюта на дома и, превръщайки се в работна пчеличка. Тази госпожа уморена и приведена от годините, гордо крачеща по булеварда. Тази стихия разтуптяла купища мъжки сърца. Грохналата старица чакаща внуците и децата си, тихо и кротко с непреклонна вяра. Всичко това е тя жената, която като че ли харесва раните си, пази ги грижливо и се кичи с тях. Те я променят и вътрешно, и външно, но душата и сърцето и си остават, като крепости за любовта, грижата и разбирането.Странно същество е жената. И нечовешки силна, и невидима, и носеща всички болки на света, на любовта, на греха и на ближните си. Под крехките и рамене проскърцва онази тъга, която става все по-дълбока, а я прави все по-красива. Ценете тази стихия, няма да разберете, как ще си отиде от вас недооценена и неразбрана в един момент! Източник: lifetime Следваща статия:Рецептите на Баба Ванга срещу безсъние Коментари Видео на деня